A 444.hu és a HírTV stábja Felcsúton járt, ahol egy rendkívüli képviselőtestületi ülést akartak videóra venni az önkormányzatnál. Mészáros Lőrinc nem akart hozzájárulni, hogy felvétel készüljön a nyilvános ülésen, még rendőrt is akart hívni. A 444 ezt a videót készítette, a végén Mészáros Opimusban való szerepéről is akarták kérdezni:



A HírTV pedig ezt forgatta:

A riporterek szerint még nem változtatták meg azt a törvényt, hogy egy nyilvános ülésről felvételt lehessen készíteni, ezt Mészárosék nem így gondolták. Még jó darabig nem kezdték el az ülést, rendőrt is akartak hívni, majd a végén mégis nekikezdtek a napirendi pontoknak, miután a videósok ragaszkodtak ahhoz, hogy maradnak.

A jegyző szerint be kellett volna jelenteniük előre, hogy felvételt szeretnének készíteni, és azt is, hogy hol akarják majd közölni a felvételeket. "A jegyző úr jogtudó ember, gondolom, hogy tudja, hogy mit beszél" - tette hozzá Mészáros.